Brønderslev Hallen satte torsdag scenen til temadag, hvor de forskellige beredskabsenheder i Nordjylland var i fokus.

Terrortruslen er voksende de fleste steder i verden. Senest med angreb i Manchester, men vi skal ikke kigge langt tilbage i kalenderen for at finde angreb i Stockholm, Paris og Nice. Derfor inviterede Nordjyllands Beredskab torsdag de forskellige beredskabenheder i Nordjylland til temadag. Temadagen skal sætte fokus på det robuste beredskab og samarbejdet mellem de forskellige nordjyske enheder. På talerstolen var blandt andet Arne Boelt, formand for Nordjyllands Beredskab, regionsrådsformand Ulla Astman (S) og chefpolitiinspektør ved Nordjyllands Politi Karsten Hansen. Efter de forskellige oplæg var der paneldebat med alle oplægsholdere.